**Dagsorden til møde den 16.08.21**

|  |
| --- |
| Tilstede: Hanne, Diana, Lene, Eva, Erik, Anette, Wickie (indtil 20.45), Helle, Inger Fraværende: Referent: Inger og Helle |
| 1. *Kort om henvendelser, møder mm*

*Siden sidst:*1. *Referat fra EK`s visionsmøde i Darum er kommet (er der hængepartier?) Se mail af 1.8*
2. *Referat fra møde med Økonomiudvalget er kommet (er der hængepartier?) Se mail af 1.8*
3. *Opfordring sendt d. 10. juli til Børn & Familieudvalget om at gøre noget ved manglen på dagplejere i Darum. Der er 21 børn på venteliste. (Reaktioner herpå)*

Ad a) ingen kommentarer ud over dagpleje situationen.Ad b) intet at drøfteAd c) på opfordring fra Jacob Lohse (EK) har Helle holdt møde med Darum Børneby og efterfølgende sendt mail til Børne- og Familieudvalget. Brevet blev sendt på lokalrådets vegne. Helle sendte mailen til dem en lørdag og modtog svar fra flere fra udvalget allerede dagen efter. Der er altså lydhørhed og interesse fra EK for at finde en løsning. Vi afventer en indkaldelse til møde. |
| 1. *Skal vi vende tilbage til 3-timers møder, så vi kan nå alle vores punkter hver gang?*

*Eller hvad gør vi? Vi skal gerne nå diskussionerne også, ikke bare opremse.*Vi beslutter at starte vores møder en halv time før fremadrettet dvs. kl 18:30, så mødet bliver på 2½ time. |
| 1. *Skal vi indkalde Velkomstgruppen til møde, som vi tidligere har indkaldt arbejdsgrupper?*

Helle har talt med Lissy Kaas, og Velkomstgruppen har ikke behov for at komme til møde. Helle og Lissy har løbende kontakt. Hvis gruppen ændrer mening, vil de blive indkaldt til møde.  |
| 1. *Diskussion*

*Mail fra borger vedr. grønnere kommune (se mail medsendt her)*Jette har indsendt ønske om at Darum også får nogle træer ifm. ”Grønnere kommune”. Hanne har medbragt Helene Plets gamle udkast for Darum Lokalplan og disse fremvises. Vi drøfter ønsket om enkelte træer dels langs Nørrebyvej og Gl. Darum vej etc. Hanne vil godt lave et forslags-skriv som så indsendes til EK på vegne af Lokalrådet. Helle svarer Jette. |
| *Diskussion og mail til EK**Brev fra Den grønne bande vedr. træer og buske (se vedlagte)*Dette punkt er lagt sammen med punkt 4 dvs. Biodiversitetsgruppen kigger på det. Sara Termansen fra EK kan kontaktes. Hanne kontakter Den Grønne Bande. |
| 1. *Fotografering af hele rådet + udfyldelse af tilladelser*

*Lokalrådet skal* fotograferes *til Darum.dk + velkomstmapper. Der skal gives skriftlig tilladelse til at lægge billederne på nettet.*Så lykkedes det endelig at få alle fotograferet. |
| 1. *Tilbagemelding fra møde med Sundhedsudvalget i juni (se mail af 1/8)*

*Herunder diskussion af videre tiltag fra lokalrådets side.*EK er meget interesseret i at få en sundhedsklinik i Darum (og i andre små byer) Det skyldes bl.a. det kommende ældreboom. EK vil gerne, at en Sundhedsklinik ligger centralt. Derfor har EK kontaktet haller i kommunen, fordi de gerne vil lægge klinikkerne der. Lokalrådet ønsker at arbejde videre for at få en sundhedsklinik til Darum.Forskellige tanker: bygge noget sammen med et evt. byggeri af vuggestue, på Krogrunden, sammen med seniorboliger, ved eller i Købmandsbutikken, kan Hallen udvides? Kan vi bruge en pavillon og kan den stå ved Hallen? Eller kan EK bruge et mobilt sundhedshus?Helle kontakter Carsten Nygaard fra DKFC om deres muligheder og holdning til en klinik i DKFC |
| 1. *Darumlegatet - hvad gør vi i forhold til mail fra Forvaltningsafdelingen? (se mail medsendt her)*

*”Fundatsen kan I desværre ikke omgå ved at sende næstformænd, så skal I søge om ændring i fundats.”, skriver Danske Banks forvaltning.* Vi omformulerer vort spørgsmål til Danske Banks forvaltningsafdeling. Helle skriver til dem igen. |
| 1. *Planlægning af Darum lokalråds visionsmøde den 25/8*

*Herunder samarbejde med Darum IF og Darum Børneby*Hallen er bestilt. Helle og Wickie arrangerer plakat. Inger laminerer og hænger op. Helle taler med Anette fra DKFC om bordenes placering. Dagen slås sammen med Darum Børne -og borgerdag arrangeret af Darum IF og Darum Børneby. Det bliver en kanondag med indvielse af ny hoppeborg, information om ny skolestruktur, aftensmad og visioner mm. Arrangementet er for ALLE. Det starter kl 16. Mht. vort eget arrangement skal vi have styr på mikrofon og fremviser. Der skal ligge sedler ved hvert bord med de forskellige visioner. Anette kan måske skaffe nogle A3 ark. Vi skal have papir nok til navn og mailadresser på interesserede. Helle sender noget til Lene Bækdal til Darum Børnebys Aula. |
| 1. *Valgmøde i Darum, arrangeret i samarbejde med Venstre-Darum. Henvendelse fra Jes Højlund.*

Efter lang drøftelse og afstemning besluttedes det at Darum Lokalråd arranger et vælgermøde kombineret med en fællesspisning. Til mødet skal en politiker fra hvert parti inviteres. Vi vil invitere politikere fra lokalområdet og/eller politikere med kendskab til lokalrådsarbejde og/eller politikere med interesse i mindre lokalsamfund som Darum, med de udfordringer disse har.Politikerne skal sidde ved de enkelte borde, så vi kan få en uformel snak med dem og der skal også være mulighed for at stille spørgsmål i plenum. Helle taler med Anette fra DKFC og aftaler en dag i oktober. |
| 1. *Markedsføring af Darum – møde med forsker Barbora Gulisova den 7/9*

*Planlægning af dette møde*Tilmeldingsfrist er 1. september. Endnu kun få tilmeldinger. Vi skal minde foreninger og institutioner om tilmeldingsfristen mm. Helle skriver ny mail. |
| 1. *Planlægge dato for afholdelse af Darum Lokalråds årsmøde*

Mødet skal afholdes senest 15. november og forslag indsendes senest 1. september til lokalrådets mailadresse (lokalraad@darum.dk). Vi afholder mødet den 9/11, hvis der er ledigt. Helle kontakter Anette samt informerer på FB. |
| 1. *Planlægge dato for møde med lokalrådene i Gl. Bramming kommune + sted.*

5. oktober hos FDF kl 19. Vi taler videre om det på næste møde. Helle sender invitationer ud til lokalrådene. |
| 1. *Indvielse af Darum regnvandssø den 18/9*

*Event med affaldsindsamling og biodiversitet i samarbejde med Den grønne Bande og Biodiversitetsgruppen.* Den Grønne Bande og Biodiversitetsgruppen arrangerer en Miljø- og Naturdag med affaldsindsamling (fra 10 - 12), kl. 12.30 indvielse og navngivning af regnvandssøen.Der vil være deltagelse af Leif Wagner fra Danmarks Naturfredningsforening, der ved en masse om vilde blomster mm. Der vil være lidt at spise og mulighed for at købe øl og vand. Der vil blive arrangeret en navnekonkurrence forinden, hvor dommer-komiteen er en fra Sognearkivet, en elev fra Darum Børneby og en fra Lokalrådet. Navnet på søen og på vinderen afsløres på dagen. Arrangementet skal der reklameres for på FB. Forslag til navn sendes til lokalraad@darum.dkHelle, Elisabeth og Hanne skal lige koordinere endeligt program.  |
| 1. *Orientering - tilbagemeldinger fra bestyrelser og arbejdsgrupper*

Projekt Sneum sluse: Der er yderligere forsinkelser med projektet, da Kystdirektoratet af Miljøankenævnet er bedt om at indhente supplerende oplysninger inden ny behandling |
| 1. *Den gode historie*

Udsat |
| 1. *Økonomi ved Erik*

Erik redegjorde. Der er kommet en gebyrstigning, så det nu koster 125 kr. om måneden i stedet for 100 kr. at have en konto i banken. Erik videresender bankens brev, så vi alle kan læse det. |
| 1. *Punkter til næste møde*

Skal vi droppe den gode historie som fast punkt på dagsordenen? Nye byggegrunde/ udstykninger/ byggemodning. Planlægge møde med lokalråd i Gl. Bramming kommune. |
| 1. *Evt*.

Må man bo udenbys og arbejde i en arbejdsgruppe under Darum Lokalråd? Ja Ved hvert referat bedes referenten skrive kommende mødedato.Wickie står for kage til næste møde. Næste møder er 14/9, 13/10, 18/11. kl 18:30 i Sognehuset. |